Hausmeier
Den Hausmeier, Kastellan oder Majordomus (vum laténgesche maior - de Gérant an domus - d'Haus), op Franséisch Maire du palais, deemno d'Amt vum Haus-Gerant, ass eent vun den Ämter um mëttelalterlechen Haff.

Am Ufank war den Hausmeier dat, wat säin Numm seet: Gerant vun Haus an Haff. Mä seng Muecht ass ëmmer méi gewuess, a hie gouf an der Praxis de Chef vun der Regierungsgewalt. Et gouf dann och méiglech, datt säin Amt viruverierft gouf, an et konnt him net ewechgeholl ginn. Hien huet de Kinnek dacks beim Kinneksgeriicht vertrueden. Nieft dem Truchsess, dem Seneschall, dem Marschall an dem Kämmerer war den Hausmeier ee vun den héchste Beamten um fréimëttelalterlechen Haff. Déi bekanntst Hausmeier waren d'Pipinniden oder fréi Karolenger, Pippin den Eeleren a Karl Martell. Duerch d'Muecht, déi se an der ierflecher Funktioun vum Hausmeier vereent haten, besonnesch awer duerch d'Mathëllef vum Poopst, deen d'Gottesgnadentum erfonnt huet, konnte si schliisslech d'Herrschaft vum Frankeräich vun de Merowenger iwwerhuelen: de Pippin de Jonken, Jong vum Karl Martell a Papp vum Karl de Groussen, gouf sou den éischte Kinnek aus dem Haus vun de Karolenger.

Hausmeier

Austrien
 Gogo a Wandalenus, wéi de Childebert II. onmëndeg war (575 an duerno), goufe vum Fredegar als Hausmeier bezeechent 
 Gundulf, ëm 600 ënner dem Theudebert II. (huet vu 596 bis 612 regéiert)
 Rado, 613 - virun 617
 Chucus (Hugo), als Nofollger vum Rado
 Pippin den Eeleren (Pippiniden, ënner dem Dagobert I. (huet vu 623 bis 640 regéiert)
 Otto, 640 - 643
 Grimoald den Eeleren (Pippiniden), 643 - 662
 Chlodulf (Arnulfinger), 648/650 - 656
 Ansegisel (Arnulfinger), 648/650 - no 657
 Wulfoald, 662-680
 Pippin de Mëttelsten (Karolenger), 680 dux, 688-714 Hausmeier
 Theudoald 714
 Karl Martell (Karolenger), 717 an Austrasien, 718 am Gesamträich

Neustrien
 Landrich, ënner dem Chlothar II. (huet 584 - 629/630 regéiert)
 Gundoland, gestuerwen 639, an Neustrien zanter 613/616
 Ega (Aega), gestuerwen 641, 639-641
 Erchinoald, 641-659
 Ebroin, 656-680/681
 Wulfoald, 673-675
 Leudesis, nominéiert nom Wulfoald, geschwënn ofgesat
 Waratto, 680/681-686, gestuerwen 686
 Giselmar, Fils vum Waratto, gest. 683, huet zäitweileg säi Papp verdrängt
 Berchar, Eedem vum Waratto, 686-688/689, gest. 688/689
 Pippin de Mëttelsten (Karolenger), 680 dux an Austrasien, 688/689-714 Hausmeier
 Grimoald de Jonken (Karolenger), an Neustrien an an der Bourgogne ëm 700-714
 Raganfrid, 715-717
 Karl Martell (Karolenger), 717 an Austrien, 718 am Gesamträich
 Pippin de Jonken (Karolenger), 742 an Neustrien, de Bourgogne an der Provence, 751 Kinnek

Bourgogne
 Garnier, Ambassadeur zu Byzanz ëm 570, duerno Hausmeier
 Warnachar, an der Bourgogne ënner dem Theuderich II. († 613) a Chlothar II.
 Flaochad, an der Bourgogne vu 639 un, † 642
 Pippin de Mëttelsten (Karolenger), 680 dux an Austrasien, 688-714 Hausmeier
 Grimoald de Jonken (Karolenger), an Neustrien an der Bourgogne ëm 700-714
 Pippin de Jonken (Karolenger), 742 an Neustrien, der Bourgogne an der Provence, 751 Kinnek

Fränkeschen Adel